### 10990 Državno odvjetništvo Republike Hrvatske,

### Ured za suzbijanje korupcije i organiziranog kriminaliteta

**RKP: 23649**

**OIB:32807825145**

**(7.a) Obrazloženje općeg dijela izvještaja o izvršenju financijskog plana Ureda za suzbijanje korupcije i organiziranog kriminaliteta**

**za razdoblje 01.01.2024.-31.12.2024.**

1. **IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI**

Najveći iznos prihoda Ureda za suzbijanje korupcije i organiziranog kriminaliteta (dalje u tekstu: USKOK) za razdoblje od 01.01.2024.-31.12.2024. odnosi se na **Prihode iz nadležnog proračuna** (skupina konta 67) te iznose 5.224.982,21 eura.

**Prihode od prodaje proizvoda i robe, te pruženih usluga** (skupina konta 66)u iznosu od 13.604,42 eura; vlastiti prihodi (VP) USKOK-a ostvaruju se od usluge fotokopiranja spisa te se kao takvi i troše na potrebe troškova nabave papira i najma fotokopirnog aparata.

**Prihodi od pomoći iz inozemstva i od subjekata unutar općeg proračuna** (skupina 63) u iznosu od 3.273,20 eur; odnosi se na pomoći EU za podmirivanje troškova putnih naloga u međunarodnoj suradnji.

Planirani rashodi su sukladni planiranim prihodima. Najveći dio **rashoda poslovanja** (razred 3) odnosi se na **rashode za zaposlene u 2024**. u iznosu od 3.970.256,58 eura. Povećanje rashoda za zaposlene u ovom razdoblju u odnosu na isto razdoblje prošle godine nastalo je zbog povećanja broja zaposlenih, povećanje osnovice i koeficijenata službenika, namještenika i dužnosnika; shodno tome rastu i doprinosi na plaću te ostala prava koja proizlaze iz Kolektivnog ugovora (ostali rashodi za zaposlene).

**Materijalni rashodi** najvećim se dijelom odnose na rashode za usluge, tj. na intelektualne usluge koje iznose 798.140,53 eura, a odnose se najvećim dijelom na usluge vještaka i prevoditeljske usluge. Rashodi za ostale usluge su veći zbog potrebe za grafičkim i tiskarskim uslugama u ovom izvještajnom razdoblju; tiskanje većeg broja optužnica u odnosu na prethodnu godinu te usluga tiskanja i uvezivanja Kaznenog zakona. Na stavci ostali nespomenuti rashodi poslovanja vidljivo je povećanje iz razloga što se navedenom izvještajnom razdoblju registriralo više automobila, utvrđeni su i veći troškovi reprezentacije radi većeg broja sastanaka i koordinacija. Povećanje pristojbi i naknada, odnosilo se na obračunate naknade za nezapošljavanje invalida zbog povećanja broja zaposlenika te se shodno tome i naknada koja prati broj zaposlenika povećala.

Rashodi za **vlastite prihode (VP);** usluge fotokopiranja su tekući i nastaju za potrebe troška papira i uslugu najma fotokopirnog aparata.

**U rashodima za nabavu nefinancijske imovine** u 2024.godini, koji su iznosili 27.546,94 eur, uključen je rashod za više službenih vozila nabavljenih putem financijskog leasing-a.

1. **IZVJEŠTAJ O PRIHODIMA I RASHODIMA PREMA IZVORIMA FINANCIRANJA**

Prihodi USKOK-a u navedenom razdoblju, prema izvorima financiranja, odnose se najvećim dijelom na **izvor** financiranja **11** (opći prihodi i primici) u iznosu od 5.224.982,21 eur. Navedeni prihodi se u najvećem dijelu odnose se na redovnu **aktivnost A678000** Ureda za suzbijanje korupcije i organiziranog kriminaliteta čiji rashodi nastaju za podmirivanje rashoda za zaposlene; plaće za redovan rad i plaće za prekovremeni rad zaposlenih u USKOK-u, doprinose za obvezno zdravstveno osiguranje i ostale rashode za zaposlene kao što su regres, naknade za bolest, smrtni slučaj, otpremnine, jubilarne nagrade i slično. Materijalni rashodi se u najvećem dijelu odnose na rashode za usluge - intelektualne usluge, rashode za materijal i energije, troškove smještaja i prijevoza na službenom putu u tuzemstvu financijske rashode koji se odnose na otplatu kamata za financijski leasing, bankarske usluge i usluge platnog prometa. Manji udio navedenih prihoda tiču se **aktivnosti A678008** Međunarodna suradnja na suzbijanju organiziranog kriminaliteta utrošenih na podmirivanje troškova smještaja i prijevoza na službenom putu u inozemstvu.

**Izvor financirana 31**- vlastiti prihodi USKOK-a ostvaruju se od usluge fotokopiranja spisa te se kao takvi troše isključivo za nabavu papira i najma fotokopirnog aparata.

Prijenos iz 2022. u 2023. godinu iznosio je 19.591,81 eur.

Iz 2023. u 2024. godinu preneseno je 15.578,84 eur.

U 2024.godini ostvareno je 13.604,42 eur sredstava s osnove vlastitih prihoda.

Iz 2024. u 2025. godinu preneseno je 17.883,26 eur.

**Izvor financiranja 51** – pomoći EU nastali su povlačenjem sredstava koji su u Državnom proračunu od prošle godine, a podmirili su se troškovi putnih naloga u međunarodnoj suradnji.

Prijenos iz 2022. u 2023. godinu iznosio je 1.547,78 eur.

Iz 2023. u 2024. godinu preneseno je 1.547,78 eur.

U 2024.godini ostvareno je 3.273,20 eur sredstava s osnove EU pomoći.

Iz 2024. u 2025. godinu preneseno je 4.820, 98 eur.

1. **IZVJEŠTAJ O RASHODIMA PREMA FUNCIJSKOJ KLASIFIKACIJI**

|  |  |
| --- | --- |
| **BROJČANA OZNAKA I NAZIV** | **IZVRŠENJE** **01.01-31.12.2024.** |
| **1** |  |
| **UKUPNI RASHODI** | **5.236.282,21** |
| **03 Javni red i sigurnost** |  |
| *033 Sudovi* | *11.802,02* |
| *034 Zatvori* |  |
| *036 Rashodi za javni red i sigurnost koji nisu drugdje svrstani* | *5.224.480,19* |
|  |  |